OpenLLM-France/wikimedia huggingface dataset:
# Nombre de Boussinesq

El nombre de Boussinesq $(Bo)$ és un nombre adimensional utilitzat en la transferència tèrmica i en la mecànica de fluids. Per a cadascuna d'aquestes aplicacions, s'utilitza una definició diferent.
Aquest nombre porta el nom de Joseph Boussinesq, físic i matemàtic francès.

## Bo$_I$

La primera versió del nombre de Boussinesq (Bo$_i$) és el resultat del producte del nombre Rayleigh i el nombre de Prandtl.
Es defineix de la següent manera:
    $Bo_{I}={\frac {g\;\beta \;\Delta T\;L_{c}^{3}}{\alpha ^{2}}}=Ra\;Pr=Gr\;Pr^{2}$
amb:
   * g = acceleració gravitatòria
   * β = coeficient de dilatació tèrmica volumètrica
   * L$_c$ = longitud característica
   * ΔT = temperatura de la paret
   * α = difusivitat tèrmica
   * Ra = nombre de Rayleigh
   * Pr = nombre de Prandtl
   * Gr = nombre de Grashof

## Bo$_{II}$

La segona versió del nombre de Boussinesq (Bo$_{ii}$) és una versió modificada del nombre de Froude i representa la relació entre les forces d'inèrcia i les forces de gravetat en un conducte obert.
Es defineix de la següent manera:
    $Bo_{II}={\frac {v}{\sqrt {2\,g\,L_{c}}}}$
amb:
   * v = velocitat
   * g = acceleració gravitatòria
   * L$_c$ = longitud característica

## Referències

* ↑ Bejan, Adrian; Tsatsaronis, George; Moran, Michael J. Thermal Design and Optimization (en anglès). Wiley-IEEE, 1996. ISBN 0471584673.
* ↑ Remsburg, Ralph. Thermal Design of Electronic Equipment (en anglès). CRC Press, p. 247. ISBN 0849300827.
* ↑ Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986. ISBN 0853126070.
* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000. ISBN 8449320186.
# Junko Ozawa

Junko Ozawa (小澤 純子, 7 de desembre de 1973) és una exfutbolista japonesa.

## Selecció del Japó

Va debutar amb la selecció del Japó el 1993. Va disputar 21 partits amb la selecció del Japó. Ha disputat Copa del Món de 1995 i Jocs Olímpics d'estiu de 1996.

## Estadístiques

Selecció del Japó :
| Anys | Partits | Gols |
| 1993 | 4 | 0 |
| 1994 | 6 | 0 |
| 1995 | 5 | 0 |
| 1996 | 5 | 0 |
| 1997 | 1 | 0 |
| Total | 21 | 0 |

## Referències

* ↑ Japan Football Association(japonès)

## Enllaços externs

* Junko Ozawa, Fitxa a Soccerway
# Gabriela Richardson Torres

Gabriela Richardson Torres (Barcelona, 1994) és una cantant i compositora catalana.
Filla de l'escultor i pintor estatunidenc Jesse Richardson i de la catalana Patty Torres, el 2015 es va donar a conèixer amb la cançó, Hundred Miles, coescrita amb el grup ca­talà Yall. La cançó va ser la banda sonora d’una campanya de la firma Des­igual i va tenir 230 milions de reproduccions en “streaming”, 28 milions de visionats a YouTube, va ser disc d’Or a 10 països i va obtenir un de disc de Platí a l'estat espanyol. El 2019, va publicar l'EP «Dölma» (mare de l’alliberament) d'estil pop R&B, amb la canço «Llegas tarde». El 2021, va publicar el single en castellà «Palomita Negrita» amb la col·laboració del productor Raül Refree.

## Referències

* 1 2 Linés, Esteban. «El misteri Gabriela» p. 36. La Vanguardia, 09-10-2019. [Consulta: 27 juny 2021].
* ↑ Valera, Marina. «Una chica, un estilo: Gabriela Richardson» (en castellà). Vogue. Arxivat de l'original el 2021-06-26. [Consulta: 27 juny 2021].
* ↑ CCMA. «"Palomita negra": Gabriela Richardson s'aparta del pop comercial i adopta el castellà». Catalunya Radio. [Consulta: 27 juny 2021].
* ↑ «Gabriela Richardson s'allibera en seu primer disc, 'Dölma'». Betevé, 21-11-2019. [Consulta: 27 juny 2021].

## Enllaços externs

* La "Palomita negrita", de Gabriela Richardson, en directe al FAQS de TV3
# Rosa Mirambell i Càceres

Rosa Mirambell i Càceres (Barcelona, 1933) pintora i gravadora catalana. Va estudiar a l'Escola de la Llotja i a l'Escola de Belles Arts de Sant Jordi (Facultat de Belles Arts de la Universitat de Barcelona), on es va doctorar. Ha estat guardonada amb diversos premis internacionals, com el Matilde Lorovere, de Nàpols; el del Salon International d'Arts Plastiques, de Besiers, i el de l'Accademia Internazionale di Arte Moderna, de Roma.
Ha fet nombroses exposicions, tant individuals com col·lectives, des del 1980, principalment a Barcelona i Cadaqués.
Hi ha obra seva en diversos museus i galeries, com el Museo Zabaleta, de Jaén, o el Museu Tèxtil i d'Indumentària, la Galeria Lleonart, de Barcelona, o el Taller Galeria Fort, de Cadaqués.
Ha escrit sobre teoria de l'art i assaig com,Música per a pintors (i viceversa). Barcelona : Abadia de Montserrat, 2008. El seu fons personal, format per matrius, estampes i llibres de bibliòfil, es conserva a la Biblioteca de Catalunya.
L'editorial Parnass Ediciones publica al 2021 Viaje a Libra, una recopilació dels poemes que ha escrit entre els anys 50 i 80.

## Referències

* ↑ «Rosa Mirambell». Arxivat de l'original el 2016-01-26. [Consulta: 14 gener 2016].
* ↑ Música per a pintors (i viceversa)
* ↑ «Presentació llibre "Viaje a Libra", de Rosa Mirambell». Biblioteca de Catalunya. [Consulta: 2 setembre 2021].

## Enllaços externs

* Fet al fad
* Fons Rosa Mirambell de la Biblioteca de Catalunya
# Nostocals

Nostocals, Nostocales és un ordre de cianobacteris que conté la majoria de les seves espècies. Inclou formes filamentoses ja sien simples o embrancades. Algunes espècies però no totes tenen heterocists.

## Famílies

Les famílies incloses són:
* Microchaetaceae
* Nostocaceae
* Rivulariaceae
* Scytonemataceae

## Referències

* ↑ «Nostocales on www.bacterio.cict.fr». Arxivat de l'original el 2012-03-19. [Consulta: 26 desembre 2012].
# Josep Balcells i Cortada

Josep Balcells i Cortada (Montornès de Segarra, c. 1854 - Barcelona, 20 d'abril de 1931) fou un polític i empresari català.

## Biografia

Pertanyia a una família d'empresaris naviliers i comerciants amb Amèrica (vegeu magatzem Balcells). De jove emigrà a Cuba, on va ser un dels fundadors de la casa bancària i comercial del mateix nom a l'Havana. Mentre hi residia va ser soci de la Societat de Beneficència de Naturals de Catalunya, als quals va llegar 10.000 pessetes a la seva mort. Va retornar a Barcelona l'any 1888, on es va dedicar al comerç del vi. Fou conseller de diverses entitats mercantils, com Balcells y Sobrino (1893), membre de la Junta Provincial de Beneficència de Barcelona i president del Sindicat d'Exportadors de Vi el 1907. El 1920 també dirigí la Companyia Anònima de Funiculars i Ascensors.
Simultàniament va fer carrera política amb el Partit Liberal, en el que fou seguidor d'Eugenio Montero Ríos. Fou elegit diputat amb aquest partit per Igualada a les eleccions generals espanyoles de 1898 i per Cervera a les eleccions generals espanyoles de 1903, i a les Corts va mostrar discrepàncies amb la política lliurecanvista del govern. Fou senador per la província de Tarragona el 1910-1911, 1914-1915 i 1916-1917, i diputat provincial de Tarragona el 1910-1911, 1914-1918 i 1916-1917. El 1919 fou un dels que va signar el manifest fundacional de la Unión Monárquica Nacional, amb la que seria regidor de l'ajuntament de Barcelona el 1930.
Morí a Barcelona el 20 d'abril de 1931 a l'edat de 77 anys, solter, al Passeig de Gràcia, 20.

## Referències

* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p. 112. ISBN 978-84-9850-461-3.
* ↑ «Esquela de D. José Balcells y Cortada». La Vanguardia, 23-04-1931, pàg. 1.

## Enllaços externs

* Cementiri Modernista
* Fitxa del Senat Arxivat 2010-08-29 a Wayback Machine.
# Vienna (Dakota del Sud)

Vienna és una població dels Estats Units a l'estat de Dakota del Sud. Segons el cens del 2000 tenia 78 habitants.

## Demografia

Segons el cens del 2000, Vienna tenia 78 habitants, 28 habitatges, i 16 famílies. La densitat de població era de 35,9 habitants per km².
Dels 28 habitatges en un 39,3% hi vivien nens de menys de 18 anys, en un 53,6% hi vivien parelles casades, en un 7,1% dones solteres, i en un 39,3% no eren unitats familiars. En el 35,7% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,82.
Per edats la població es repartia de la següent manera: un 41% tenia menys de 18 anys, un 3,8% entre 18 i 24, un 25,6% entre 25 i 44, un 11,5% de 45 a 60 i un 17,9% 65 anys o més.
L'edat mediana era de 30 anys. Per cada 100 dones de 18 o més anys hi havia 91,7 homes.
La renda mediana per habitatge era de 16.875 $ i la renda mediana per família de 25.625 $. Els homes tenien una renda mediana de 28.750 $ mentre que les dones 18.750 $. La renda per capita de la població era de 5.244 $. Entorn de l'11,1% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vienna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Vienna». American Fact Finder. Oficina del Cens dels Estats Units, 12-01-2010.
# Mike Huckabee

Michael Dale "Mike" Huckabee (Hope, Arkansas, 24 d'agost de 1955) és un clergue, músic, polític i comunicador estatunidenc.
És nascut al mateix poble que el president demòcrata Bill Clinton.
Ha estat predicador de la Convenció Baptista del Sud, la segona església més gran dels Estats Units, després de la catòlica.
En política, fou governador de l'estat d'Arkansas durant gairebé tres mandats (1996–2007), i va optar a la nominació per ser el candidat del Partit Republicà a les primàries del 2008, que va guanyar Mitt Romney.
Actualment, Huckabee condueix el programa d'entrevistes de la Fox News Channel Huckabee, i des del 2012, també The Mike Huckabee Show a la cadena de ràdio Cumulus Media Networks. També fa de comentarista polític a la ràdio.

## Referències

* ↑ «Jindal earns bad reviews in national debut – CNN.com». CNN, 26-02-2009 [Consulta: 12 maig 2010].(anglès)
* ↑ Sadler, Aaron «Huckabee remains the highest-rated political figure in the state». Arkansas News Bureau, 03-11-2005 [Consulta: 26 octubre 2007]. Arxivat 2007-10-14 a Wayback Machine.(anglès)
* ↑ «Final GOP delegate count. Last Updated August 28, 2008». Uselectionatlas.org, 04-11-2008. [Consulta: 13 juny 2010].(anglès)
* ↑ «Huckabee ends presidential run». CNN, 04-03-2008 [Consulta: 4 març 2008]. Arxivat 2008-03-05 a Wayback Machine.(anglès)
* ↑ «Chicago Tribune: Mike Huckabee: FOX 'contributor'». Weblogs.chicagotribune.com, 12-06-2008 [Consulta: 13 juny 2010]. Arxivat 2008-06-15 a Wayback Machine. «Còpia arxivada». Arxivat de l'original el 2008-06-15. [Consulta: 28 abril 2013].(anglès)
* ↑ Brian Stelter, New Huckabee Radio Show Could Vie With Limbaugh, The New York Times, February 8, 2012(anglès)
# Gai Peteli Libó Visol (cònsol 346 aC)

Gai Peteli Libó Visol (en llatí: Caius Poetelius C. F. Q. N. Libo Visolus) va ser un magistrat romà. Era fill de Gai Peteli Libó Visol I, que va ser cònsol l'any 360 aC. Formava part de la gens Petèlia, una família romana d'origen plebeu.
Destacà en l'antiga legislació republicana per dues importants lleis que va proposar. Era tribú de la plebs l'any 358 aC quan va proposar la primera d'aquestes lleis per lluitar contra el suborn, la lex Paetelia de ambitu.
Va ser cònsol per primera vegada l'any 346 aC juntament amb Marc Valeri Corv i en el seu any es van celebrar per segona vegada els anomenats ludi Saeculares. Segons l'historiador holandès Stefanus Vinandus Pighius va ser cònsol per segona vegada el 333 aC, però no hi ha prou dades per afirmar-ho. Si que se sap sense dubte que va ser cònsol altre cop el 326 aC junt amb Luci Papiri Cursor Mugil·là, i dictador tretze anys després, el 313 aC, quan va obtenir algunes victòries sobre els samnites encara que alguns autors atribueixen aquestes victòries al cònsol Gai Juni Bubulc Brut.
Va proposar la llei Petèlia que va abolir l'empresonament per deutes en cas de nexus (obligació per deute), llei de la que Titus Livi diu que es va aprovar l'any 326 aC, però que alguns historiadors consideren més probable la data del 313 aC basant-se en uns comentaris de Marc Terenci Varró.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 779.
# Nesodden

Nesodden és un municipi situat al comtat d'Akershus, Noruega. Té 18.623 habitants (2016) i té una superfície de 61 km². El centre administratiu del municipi és el poble de Nesoddtangen.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 16 abril 2016].

## Enllaços externs

* Nesodden - Lloc web oficial
# Konstantín Novossiólov

Konstantín Serguéievitx Novossiólov (habitualment transcrit Novoselov, rus: Константи́н Серге́евич Новосёлов (23 d'agost de 1974, Nijni Taguil, URSS) és un físic britanicorús, conegut sobretot arran de les seves recerques sobre el grafè conjuntament amb Andre Geim, que els ha permès de guanyar el Premi Nobel de Física el 2010. Novossiólov és membre del grup de recerca de física mesoscòpica a la Universitat de Manchester, com a Royal Society Research Fellow.

## Premis i guardons

* 2007: Premi europeu Nicholas Kurti
* 2008: Premi Europhysics
* 2010: Premi Nobel de Física, conjuntament amb Andre Geim

## Referències

* ↑ «Announcement of the 2010 Nobel Prize in Physics». The Nobel Foundation, 05-10-2010. [Consulta: 5 octubre 2010].
* ↑ «fellow Konstantin Novoselov». The Royal Society. [Consulta: 5 octubre 2010].
* ↑ «Dr. Kostya Novoselov». Universitat de Manchester, Mesoscopic Research Group. Arxivat de l'original el 2012-12-05. [Consulta: 5 octubre 2010].

## Enllaços externs

* Pàgina personal al web de la Universitat de Manchester.
# Michela Pavin

Michela Pavin (Schio, província de Vicenza, 15 de juliol de 1994) és una ciclista italiana. Professional des del 2013, actualment milita a l'equip Top Girls Fassa Bortolo. Competeix en carretera i en ciclisme en pista.

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Nostra Llar - Rússia

La nostra Llar-Rússia (en rus: Наш дом - Россия), abreujat com NDR, va ser un partit polític rus liberal-conservador que va existir des de 1995 fins al 2000 (oficialment dissolt al 2006).

## Història

La formació va ser fundada pel llavors primer ministre rus Viktor Chernomyrdin. Va ser un moviment polític centrista i liberal, fundat amb el propòsit de reunir a més partidaris del govern reformista tecnocràtic de llavors. En el moment de la seva fundació, Chernomyrdin comptava amb el suport del president rus Boris Eltsin, juntament amb nombroses institucions financeres, com l'Associació de Bancs Russos, i companyies importants com Gazprom, de la qual anteriorment havia estat president. El moviment va atreure les simpaties i els interessos de molts membres prominents de l'elit governant de Rússia, i la NDR va ser sobrenomenada «el partit del poder» També va ser conegut com «el partit dels oligarques», anteriorment identificat amb l'Elecció Democràtica Russa.
A les eleccions de la Duma Estatal de 1995 va rebre el 10,13% dels vots i 55 diputats (entre la llista de partit i els districtes electorals), la tercera posició en nombre de vots i els segons en diputats, per darrere del Partit Comunista de la Federació Russa.
Encara que van criticar la guerra a Txetxènia, Viktor Chernomyrdin i la NDR van exercir un paper central en el suport a Eltsin en la seva candidatura de 1996 a la reelecció com a president de la Federació Russa.
A la primavera de 1998, Eltsin va acomiadar a Chernomyrdin com a cap de govern i el 1999 l'administració de Eltsin va recolzar un partit recentment format, Unitat, enlloc de Nostra Llar. Com a resultat, el partit, que tenia 55 escons a la Duma Estatal, va obtenir només 7 en les eleccions parlamentàries de desembre de 1999, ja com a partit minoritari.
En la mateixa legislatura, els seus diputats es van unir al grup parlamentari de Rússia Unida, aturant l'activitat del partit per decisió del VIII Congrés (26 de maig del 2000), sent oficialment dissolt al 2006.

## Referències

* ↑ «��� ��� - ������». [Consulta: 20 agost 2023].
* ↑ «Выборы в Государственную думу Российской Федерации 1995. Большая российская энциклопедия» (en rus). [Consulta: 20 agost 2023].
* ↑ «Duma Estatal». Arxivat de l'original el 3 de novembre de 2005. [Consulta: 25 novembre 2018].

## Vegeu més

* Rússia Unida
* Causa Justa
* Boris Eltsin

## Bibliografia

* David E. Hoffman. The Oligarchs: Wealth and Power in the New Russia, Nova York, Public Affairs, 2002, 2003, ISBN 1-58648-202-5
# Rhinella amabilis

Rhinella amabilis és una especie de gripau de la família dels bufònids. Va ser descrit com Bufo amabilis per Jennifer Phamuk i Fatemeh Kadivar el 2003.

## Distribució

Viu a una altitud de 2050-2200 m a la conca de Loja, una vall interandina a la província de Lojaa Equador.
Segons la Llista Vermella de la UICN és en perill crític.

## Referències

* ↑ Pramuk, Jennifer B.; Kadivar, Fatemeh «A New Species of Bufo (Anura: Bufonidae) from Southern Ecuador». Herpetologica, 59, 2, 2003, pàg. 270–283. ISSN: 0018-0831.
* ↑ Frost, Darrel R. «Rhinella amabilis (Pramuk and Kadivar, 2003)» (en anglès). Amphibian Species of the World, 2022. DOI: 10.5531/db.vz.0001.
* ↑ Coloma, Luis A. «Rhinella amabilis» (en anglès). Llista Vermella de la UICN, 2006. DOI: 10.2305/IUCN.UK.2006.RLTS.T54568A11168237.en.
# Vienna

«Vienna» té aquests significats:
* Toponímia:
** Vienna (Dakota del Sud)
** Vienna (Illinois)
** Vienna (Louisiana)
** Vienna (Maine)
** Vienna (Maryland)
** Vienna (Missouri)
** Vienna (Virgínia)
** Vienna (Virgínia de l'Oest)
** New Vienna (Iowa), població dels Estats Units a l'estat d'Iowa.
** South Vienna, població dels Estats Units a l'estat d'Ohio.
** New Vienna (Ohio), població dels Estats Units a l'estat d'Ohio.
** Vienna Center, concentració de població designada pel cens dels Estats Units a l'estat d'Ohio.
** Great Meadows-Vienna, concentració de població designada pel cens dels Estats Units a l'estat de Nova Jersey.
* Miscel·lània:
** Vienna, grup musical.
** Rockstar Vienna, desenvolupadora de videojocs a Viena filial de Rockstar Games.
** First Vienna Football Club 1894, club de futbol austríac de la ciutat de Viena.
** Vienna (Ultravox), àlbum musical del grup Ultravox.
** Vienna (curtmetratge), curtmetratge de l'any 1968 protagonitzat per Mickey Rooney.

## Vegeu també

* Viena (desambiguació)
* Vienne
# Assumpta Albà i Ricart

Assumpta Albà i Ricart (Vilanova i la Geltrú, 1935) ha estat una lluitadora veïnal, social i feminista als barris de Sants i La Bordeta de Barcelona.
Va implicar-se en moviments veïnals i socials des dels anys 60, a l'entorn de la parròquia de Sant Medir Assistí a assemblees de Comissions Obreres i va ser membre activa del Moviment de Dones Democràtiques i s'implicà personalment en les mobilitzacions veïnals per qüestions urbanístiques liderades pel Centre Social de Sants.

## Referències

* 1 2 3 «Assumpta Albà Ricart» (pdf). Exposició "Veïnes, ciutadanes" de l'Institut Català de les Dones p. 6. [Consulta: 29 març 2015].
# Gai Peteli Libó Visol

Gai Peteli Libó Visol (Caius Poetelius Libo Visolus) és el nom dels següents personatges:
* Gai Peteli Libó Visol I, cònsol romà el 360 aC
* Gai Peteli Libó Visol II, cònsol el 356 aC i 326 aC i potser el 333 aC, dictador 313 aC
# Nesodon

Nesodon és un gènere extint de mamífers notoungulats de la família dels toxodòntids que van viure en el Miocè mitjà, fa prop de 15 milions d'anys, en el continent Sud-americà.

## Característiques

L'aspecte d'aquests animals era impressionant. El seu cos era semblant al d'un bisont, amb l'esquena arquejada i dotada de grupa. Les peülles eren petites i el cap de gran grandària, gairebé desproporcionada amb la resta del cos. Nesodon mesurava aproximadament 2 m, sent un herbívor que probablement visqués en les prades sud-americans. En aquella època, el continent es trobava separat de la resta d'Amèrica el que va propiciar el desenvolupament d'una fauna única de mamífers.
L'espècie de Nesodon més comuna era N. imbricatus. En el mateix període i en els mateixos llocs va viure l'adinoteri, un parent proper de Nesodon però de la grandària d'una ovella.
# Mitiúrine

Mitiúrine (en (ucraïnès): Митюрине) és un poble (un possiólok) de la República Autònoma de Crimea a Ucraïna, que el 2014 tenia 10 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ocosia spinosa

Ocosia spinosa és una espècie de peix pertanyent a la família dels tetrarògids i a l'ordre dels escorpeniformes.

## Descripció

16 espines i 8 radis tous a l'única aleta dorsal. 3 espines i 5-6 radis tous a l'anal. Presència d'espines a les superfícies laterals de l'os lacrimal i del primer os suborbital. Línia lateral contínua. Absència d'aleta adiposa. Cap espina i 13-13 radis tous a les aletes pectorals.

## Hàbitat i distribució geogràfica

És un peix marí, demersal (fins als 288 m de fondària) i de clima tropical, el qual viu a l'oceà Pacífic occidental: el mar de la Xina Oriental, el mar de la Xina Meridional i Taiwan.

## Observacions

És inofensiu per als humans. El seu índex de vulnerabilitat és de baix a moderat (33 de 100).

## Referències

* ↑ Chen, Lo-Chai «Scorpaenid fishes of Taiwan» (en anglès). Quarterly Journal Taiwan Museum [Taipei], vol. 34, núms. 1/2, 1981, pàg. 1-60.
* ↑ Morphology Data of Ocosia spinosa - FishBase (anglès)
* 1 2 3 Mandritsa, S. A. i S. I. Usachev, 1990. A new species of the genus Ocosia (Jordan and Starks) (Scorpaeniformes, Tetrarogidae) from the western part of the Indian Ocean. J. Ichthyol. 30(4):130-134. Pàg. 131.
* 1 2 Capuli, Estelita Emily. «Ocosia spinosa Chen, 1981» (en anglès). Fishbase.
* ↑ Poss, S. G., 1999. Scorpaenidae. Scorpionfishes (also, lionfishes, rockfishes, stingfishes, stonefishes, and waspfishes). P. 2291-2352. A: K. E. Carpenter i V. H. Niem (eds.). FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p. Pàg. 2308.
* ↑ Randall, J.E. i K. K. P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8): 569-667. Pàg. 605.
* ↑ Ho, Hsuan-Ching; Shao, Kwang-Tsao «Annotated checklist and type catalog of fish genera and species described from Taiwan» (en anglès). Zootaxa, 2957, 1, 08-07-2011, pàg. 1–74. DOI: 10.11646/zootaxa.2957.1.1. ISSN: 1175-5334.
* ↑ Cheung, William W.L.; Pitcher, Tony J.; Pauly, Daniel «A fuzzy logic expert system to estimate intrinsic extinction vulnerabilities of marine fishes to fishing» (en anglès). Biological Conservation, 124, 1, 01-07-2005, pàg. 97–111. DOI: 10.1016/j.biocon.2005.01.017.

## Bibliografia

* Wu,Hanlin.; 伍汉霖.. La han shi jie yu lei xi tong ming dian = Latin-Chinese dictionary of fish names by classification system. Di 1 ban. Qing dao: Zhong guo hai yang da xue chu ban she, 2017. ISBN 978-7-5670-1538-8.
# Rhinella atacamensis

Rhinella atacamensis és una espècie de gripau pertanyent a la família Bufonidae. És endèmic de Xile. El seu hàbitat natural correspon a rius, pantans d'aigua dolça, deus, i estanys.